
VISAGINO SAVIVALDYBĖS MERAS

POTVARKIS
DĖL VISAGINO SAVIVALDYBĖS RENGINIŲ PLANO SUDARYMO TVARKOS APRAŠO PATVIRTINIMO

Nr.
Visaginas



	Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Visagino savivaldybei nuosavybės teise priklausančio ilgalaikio materialiojo turto nuomos tvarkos aprašo, patvirtinto Visagino savivaldybės tarybos 2020 m. vasario 6 d. sprendimu Nr. TS-27 „Dėl Visagino savivaldybei nuosavybės teise priklausančio ilgalaikio materialiojo turto nuomos tvarkos aprašo patvirtinimo“, 50 punktu ir siekdamas įtraukti Visagino savivaldybės bendruomenę ir sutelkti pastangas įgyvendinant Lietuvos Respublikos vietos savivaldos įstatymo 6 straipsnyje numatytas savarankiškąsias savivaldybės funkcijas ir Visagino savivaldybės 2023–2030 metų strateginiame plėtros plane patvirtintas priemones:
1. Tvirtinu Visagino savivaldybės renginių plano sudarymo tvarkos aprašą (pridedama).
2. Nurodau Visagino savivaldybės administracijos Vidaus administravimo ir informacinių technologijų skyriui šį potvarkį paskelbti Teisės aktų registre ir savivaldybės interneto svetainėje.
3. Pripažįstu netekusiu galios Visagino savivaldybės mero 2024 m. sausio 12 d. potvarkį Nr. PV-E-26 „Dėl Renginių įtraukimo į Visagino savivaldybės kultūros, švietimo bei fizinio aktyvumo ir sporto metinį renginių planą tvarkos aprašo patvirtinimo“.



Savivaldybės meras					  Erlandas Galaguz

PATVIRTINTA
Visagino savivaldybės mero
2026 m. 		 d. potvarkiu Nr. 


VISAGINO SAVIVALDYBĖS RENGINIŲ PLANO SUDARYMO
TVARKOS APRAŠAS


I SKYRIUS
BENDROSIOS NUOSTATOS

1. Visagino savivaldybės renginių plano (toliau – Planas) sudarymo tvarkos aprašas (toliau – Tvarkos aprašas) nustato kriterijus, kuriais vadovaujantis priimamas sprendimas įtraukti renginį, organizuojamą ne savo įstaigos valdomose patalpose, į Planą, prašymų įtraukti renginį į   Planą teikimo, nagrinėjimo ir sprendimų priėmimo tvarką.
2. Tvarkos aprašas parengtas atsižvelgiant į Visagino savivaldybės 2023–2030 metų strateginio plėtros plano tikslus, uždavinius ir numatytas priemones bei Visagino savivaldybei nuosavybės teise priklausančio ilgalaikio materialiojo turto nuomos tvarkos aprašo, patvirtinto Visagino savivaldybės tarybos 2020 m. vasario 6 d. sprendimu Nr. TS-27 „Dėl Visagino savivaldybei nuosavybės teise priklausančio ilgalaikio materialiojo turto nuomos tvarkos aprašo patvirtinimo“, 50 punktą.
3. Pagrindinės šiame Tvarkos apraše vartojamos sąvokos atitinka Lietuvos Respublikos vietos savivaldos, Lietuvos Respublikos valstybės ir savivaldybių turto valdymo, naudojimo ir disponavimo juo įstatymuose bei kituose teisės aktuose vartojamas sąvokas.

II SKYRIUS
Į PLANĄ ĮTRAUKIAMIEMS RENGINIAMS TAIKOMI KRITERIJAI

4. Į Planą įtraukiamiems renginiams taikomi:
4.1. [bookmark: _Hlk132613167]Bendrieji kriterijai (privalomas bent vienas iš jų):
4.1.1. Visagino savivaldybės biudžetinių ir viešųjų įstaigų, nevyriausybinių organizacijų organizuojami nemokami renginiai, atitinkantys Visagino savivaldybės 2023–2030 metų strateginio plėtros plano tikslus ir uždavinius ir / arba trimečių Visagino savivaldybės veiklos planų įgyvendinimo programų tikslus, uždavinius, priemones;
4.1.2. nemokamą ir atvirą bendruomenei renginį organizuoja Visagino savivaldybės biudžetinės ir viešosios įstaigos, nevyriausybinės organizacijos, kurių pagrindinis veiklos tikslas yra bent vienas iš tikslų, nurodytų Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 6–9 punktuose;
4.1.3. renginį organizuoja valstybės institucija, įstaiga ar kitas juridinis asmuo, kuriam teisės aktų ar valstybės strateginio planavimo dokumentų pagrindu pavesta įgyvendinti valstybės viešąsias funkcijas, įskaitant valstybės pažangos plano, ministerijų strateginių veiklos planų ar nacionalinių programų priemones, kai renginio turinys tiesiogiai susijęs su šių funkcijų įgyvendinimu savivaldybės teritorijoje ir yra skirtas viešajam interesui tenkinti;
4.1.4. renginį organizuoja NATO, Europos Sąjungos ar kitos valstybės, išskyrus Lietuvos Respublikai nedraugiškų valstybių, institucijos, įstaigos ar kiti viešojo sektoriaus subjektai ir renginys yra susijęs su tarptautinio bendradarbiavimo, saugumo, demokratinių vertybių, švietimo ar informavimo veiklomis bei tenkina viešąjį interesą.
4.2. [bookmark: _Hlk219104854][bookmark: _Hlk219104571]Kriterijai kultūriniams renginiams (privalomas bent vienas iš jų):
4.2.1. [bookmark: _Hlk219104913]bendruomenės viešųjų kultūrinių poreikių tenkinimas (renginys skirtas Visagino savivaldybės gyventojams, yra atviras visuomenei ir prisideda prie vietos bendruomenės kultūrinio gyvenimo plėtros, socialinės sanglaudos ar vietos tapatybės stiprinimo, taip pat bendruomenei svarbių datų, profesinių švenčių ir sukakčių minėjimas);
4.2.2. etninės kultūros, kultūros paveldo ar vietos tradicijų puoselėjimas (renginys skirtas etninės kultūros, vietos tradicijų, nematerialaus kultūros paveldo, Dainų švenčių tradicijų sklaidai ir aktualizavimui);
4.2.3. [bookmark: _Hlk219107707]kultūrinė edukacija ir auditorijų plėtra (renginys turi aiškiai apibrėžtą edukacinę dalį ir prisideda prie kultūrinio raštingumo, kūrybinių kompetencijų ar kultūros vartojimo įgūdžių ugdymo);
4.2.4. pilietiškumo, istorinės atminties puoselėjimas (renginys skirtas paminėti valstybines šventes, sukaktis, įvykius, Lietuvos Respublikos Seimo sprendimais minėtinus metus, stiprinantis visuomenės pilietiškumą, patriotiškumą ir nacionalinę savivertę);
4.2.5. kultūrinės ir meninės veiklos sklaida (renginys skirtas meno kūrėjų veiklos sklaidai, užtikrinant aukštą meninę kokybę, kūrybinį profesionalumą ir rezultatų prieinamumą Visagino savivaldybės bendruomenei).
4.3. Kriterijai švietimo renginiams (privalomas bent vienas iš jų):
4.3.1. mokymasis visą gyvenimą (renginys, turintis įtakos ugdymo proceso kokybei, skatinantis, motyvuojantis mokytis ir tobulėti);
4.3.2. savišvieta ir saviraiška (renginys, skatinantis besimokančiųjų iniciatyvas, pažinimą, savišvietą ir saviraišką);
4.3.3. valstybinės kalbos mokymasis ir puoselėjimas (renginys skirtas valstybinės kalbos mokymo kokybei gerinti, teigiamam požiūriui į valstybinę kalbą formuoti ir valstybinės kalbos sklaidai);
4.3.4. karjeros kompetencijų ugdymas ir profesinis orientavimas (renginys skirtas karjeros planavimo, profesinio orientavimo ir verslumo kompetencijoms ugdyti).
4.4. Kriterijai fizinio aktyvumo ir sporto renginiams (privalomas bent vienas iš jų):
4.4.1. gyventojų fizinio aktyvumo ir sveikos gyvensenos skatinimas (renginys skirtas Visagino savivaldybės gyventojų fizinio aktyvumo didinimui ir sveikos gyvensenos ugdymui, sudarant galimybes reguliariam judėjimui, aktyviam laisvalaikiui ir fizinio aktyvumo veiklų išbandymui, užtikrinant atvirą ir nemokamą dalyvavimą bendruomenei);
4.4.2. bendruomeniškumo ir bendradarbiavimo stiprinimas (renginys skatina bendruomeniškumą ir bendradarbiavimą tarp skirtingų visuomenės socialinių grupių, nevyriausybinių organizacijų, ugdymo ir sporto įstaigų);
4.4.3. fizinis aktyvumas vaikams, jaunimui ir mažiau galimybių turintiems asmenims (renginys skatina mokinių fizinį aktyvumą, mokinių dalyvavimas Lietuvos mokyklų žaidynėse, prisideda prie socialinę atskirtį patiriančių asmenų bei asmenų su negalia įsitraukimo į aktyvų socialinį gyvenimą, didinant fizinio aktyvumo veiklų prieinamumą);
4.4.4. sporto pasiekimų pristatymas ir varžybų organizavimas (renginys apima sporto varžybas, turnyrus, čempionatus ar kitas organizuotas sporto veiklas, skirtas Visagino savivaldybės sportininkų ar sporto klubų pasiekimų pristatymui, sportinio meistriškumo sklaidai ir savivaldybės reprezentavimui);
4.4.5. aukšto sportinio meistriškumo ir reprezentaciniai sporto renginiai (renginys pasižymi aukštu sportiniu lygiu, regionine, nacionaline ar tarptautine reikšme ir prisideda prie Visagino savivaldybės sporto įvaizdžio stiprinimo).
4.5. Kriterijai socialiniams ir paramos renginiams (privalomas bent vienas iš jų):
4.5.1. socialinė integracija ir bendruomeninė įtrauktis (renginys skirtas socialiai jautrių ar pažeidžiamų gyventojų grupių įtraukimui į bendruomenės gyvenimą, stiprinant jų socialinius ryšius, dalyvavimą ir tarpusavio bendravimą per tikslingas socialines ar bendruomenines veiklas, taikant konkrečias įtraukias priemones: fizinį pritaikymą, informacijos prieinamumą, socialinės įtraukties sprendimus);
4.5.2. savanorystės ir neatlygintinų iniciatyvų skatinimas (renginys skatina gyventojų savanorystę, pilietinį aktyvumą, tarpusavio pagalbą ir įsitraukimą į neatlygintinas socialines iniciatyvas);
4.5.3. psichologinės gerovės ir emocinės sveikatos stiprinimas (renginys yra socialinio pobūdžio ir skirtas emocinės gerovės, psichologinio atsparumo, savivertės ar tarpusavio palaikymo stiprinimui per struktūruotas socialines, edukacines ar savipagalbos veiklas, orientuotas į konkrečias tikslines grupes ir nėra pramoginio, meninio ar sportinio pobūdžio bei neapima medicininių ar gydymo paslaugų);
4.5.4. tikslinė socialinė parama ir pagalbos telkimas (renginys skirtas telkti materialinę, finansinę ar kitokią tikslinę paramą konkrečioms socialiai pažeidžiamoms gyventojų grupėms ar visuomenės poreikiams, kai paramos rinkimo tikslas, būdas ir panaudojimas yra aiškiai apibrėžti, skaidrūs ir susieti su viešuoju interesu).

III SKYRIUS
PRAŠYMŲ ĮTRAUKTI RENGINĮ Į PLANĄ TEIKIMO, NAGRINĖJIMO IR SPRENDIMŲ PRIĖMIMO TVARKA

5. Planą rengia Visagino savivaldybės administracijos Švietimo, sporto ir kultūros skyrius iki einamųjų metų gruodžio 20 d. ateinantiems kalendoriniams metams. Planas tvirtinamas Visagino savivaldybės mero arba jo įgalioto asmens sprendimu. Planas gali būti tikslinamas ir (ar) papildomas.
6. Visagino savivaldybės administracijos organizuojami renginiai į Planą įtraukiami vadovaujantis Tvarkos aprašo 4 punktu.
7. Visagino savivaldybės biudžetinės ir viešosios įstaigos, kai renginius planuoja organizuoti ne savo įstaigos valdomose patalpose, iki einamųjų metų gruodžio 15 d. Visagino savivaldybės administracijos Švietimo, sporto ir kultūros skyriui per Raštinę pateikia ateinančių kalendorinių metų planuojamų renginių sąrašą.
8. Kiti renginių organizatoriai (ne Visagino savivaldybės biudžetinės ir viešosios įstaigos) iki einamųjų metų gruodžio 10 d. pateikia Visagino savivaldybės administracijai nustatytos formos prašymą (priedas) įtraukti renginį į Planą ateinantiems kalendoriniams metams elektroniniu paštu visaginas@visaginas.lt.
9. Renginių organizatoriai einamaisiais metais turi teisę teikti papildomus prašymus (priedas) dėl renginių įtraukimo į Planą. Prašymai turi būti pateikti ne vėliau kaip 15 darbo dienų iki numatomo renginio dienos.
10. Visagino savivaldybės administracija papildomus prašymus nagrinėja ir įsakymo projektą dėl Plano pakeitimo parengia per 5 darbo dienas nuo prašymo gavimo dienos.
11. Jeigu nustatoma, kad renginys neatitinka šio Aprašo 4 punkte nustatytų kriterijų, renginio organizatorius ne vėliau kaip per 5 darbo dienas nuo prašymo gavimo dienos raštu informuojamas apie sprendimą neįtraukti renginio į Planą, nurodant sprendimo motyvus, apskundimo tvarką.
12. Renginio organizatoriai privalo laikytis Lietuvos Respublikos įstatymų ir kitų teisės aktų, reglamentuojančių renginių organizavimą, atsako už renginio turinį, viešosios tvarkos, dalyvių ir žiūrovų saugumo užtikrinimą.
13. Renginys gali būti neįtraukiamas į Planą, jeigu renginio organizatorius per pastaruosius vienerius metus iki prašymo pateikimo dienos yra organizavęs renginį, kuris buvo nutrauktas dėl Lietuvos Respublikos teisės aktų pažeidimų ir (ar) organizavo renginius Visagino savivaldybės teritorijoje nesilaikydamas patalpų savininkų ar turto valdytojų nustatytos tvarkos.





IV SKYRIUS
BAIGIAMOSIOS NUOSTATOS

14. Patvirtintas Planas skelbiamas Visagino savivaldybės interneto svetainėje https://www.visaginas.lt/.
15. Renginio organizatorius privalo savarankiškai suderinti salių ir (ar) patalpų naudojimo sąlygas bei rezervavimą su atitinkamais Visagino savivaldybės ar kitais turto valdytojais.
16. Organizuojant renginį viešosiose vietose renginių organizatorius privalo susipažinti su Renginių organizavimo Visagino savivaldybės viešosiose vietose taisyklėmis ir teikti atskirą nustatytos formos prašymą.
17. Renginio organizatorius už jam suteikto turto naudojimą atsako Lietuvos Respublikos teisės aktų nustatyta tvarka.

				



Visagino savivaldybės renginių plano sudarymo tvarkos aprašo
priedas


RENGINIO ĮTRAUKIMO Į VISAGINO SAVIVALDYBĖS RENGINIŲ PLANĄ
PRAŠYMO FORMA

_______________________
(data)


	Prašymą teikiantis juridinis asmuo
(juridinio asmens pavadinimas, kodas)
	

	Prašymą teikiančio juridinio asmens atstovo kontaktai (vardas, pavardė, telefono numeris, el. paštas)
	



	Renginio pavadinimas 
	Renginio forma (koncertas, edukacija, susitikimas, festivalis, sporto varžybos, čempionatas ar kt.)
	Data (metai, mėnuo, diena, pradžios ir pabaigos laikas)
	Renginio vieta (adresas, salė, kita svarbi informacija)
	Organizatoriai (pagrindinis organizatorius ir partneriai, jeigu yra)
	Pagrindimas, atitiktis kriterijams, vadovaujantis Tvarkos aprašo 4 punktu (ne mažiau kaip 1 iš bendrųjų kriterijų (4.1.), ne mažiau kaip 1 iš sričių kriterijų (4.2., 4.3., 4.4., 4.5.) ir jų pagrindimas)
	Renginio programa (išsami informacija apie suplanuotas veiklas, dalyvius, tikslinę auditoriją ir kita svarbi informacija)

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	



Renginio organizatoriai privalo laikytis Lietuvos Respublikos įstatymų ir kitų teisės aktų, reglamentuojančių renginių organizavimą, atsako už renginio turinį, viešosios tvarkos, dalyvių ir žiūrovų saugumo užtikrinimą.
Renginio organizatorius privalo savarankiškai suderinti salių ir (ar) patalpų naudojimo sąlygas bei rezervavimą su atitinkamais Savivaldybės ar kitais turto valdytojais.
1. Patvirtinu, kad per pastaruosius vienerius metus iki šio Prašymo pateikimo dienos nesu organizavęs (-usi) renginio, kuris buvo nutrauktas dėl Lietuvos Respublikos teisės aktų pažeidimų.
2. Patvirtinu, kad per pastaruosius vienerius metus iki šio Prašymo pateikimo dienos Visagino savivaldybės teritorijoje organizuoti renginiai (jeigu tokių buvo) vyko laikantis patalpų savininkų ar turto valdytojų nustatytos naudojimo tvarkos ir kitų taikomų reikalavimų.
3. Patvirtinu, kad šiame Prašyme pateikti duomenys yra teisingi ir išsamūs, ir suprantu, kad nustačius klaidingos ar netikslios informacijos pateikimą, renginys gali būti neįtrauktas į Planą arba sprendimas dėl jo įtraukimo gali būti panaikintas teisės aktų nustatyta tvarka.
4. Esu informuotas (-a), kad Visagino savivaldybės administracija turi teisę tikrinti prašyme pateiktų duomenų teisingumą ir, nustačiusi neatitikimus, priimti sprendimą neįtraukti renginio į Planą.


__________________________________________________________________________
(Pareigos, vardas ir pavardė, parašas)

